મુંબઈ – બોલીવૂડ અભિનેત્રી દિયા મિર્ઝા એ વાતે ખુશ છે કે આગરાના વિશ્વ પ્રસિદ્ધ સ્મારક તાજમહલને પ્લાસ્ટિકના પ્રદૂષણથી બચાવવા માટે મહત્ત્વના પગલાં લેવામાં આવ્યા છે. તાજમહલની અંદર તેમજ આસપાસમાં ડિસ્પોઝેબલ કે સિંગલ યુઝ પ્લાસ્ટિકના ઉપયોગનો અંત લાવવા માટે લેવાયેલા પગલાં અને ઐતિહાસિક ઈમારતની આસપાસના 500 મીટરના વિસ્તારને તાજ ડેક્લેરેશન હેઠળ પ્લાસ્ટિક-મુક્ત કરાયો છે તે બદલ દિયાએ ખુશી વ્યક્ત કરી છે.